text: Familie reddet ud af brændende hus
  11 november 2010 kl. 07.55
  En familie på to voksne og to børn reddede sig i nat ud af et brændende hus på Skovvænget i Rødding.
  Forældrene opdagede selv branden og slog alarm.
  Familien blev kørt til sygehuset i Kolding for at blive observeret for røgforgiftning.
  Branden er formentlig blevet antændt af en kortslutning i noget it-udstyr.
  Huset er blevet voldsomt sodsværtet.
  